Su ema nali

„Su ema“ nali on pilkenali, mis solvab selle inimese ema, kelle kulul tehakse nalja. Peamine „su ema“ nalja kasutamise mõte on solvata inimest tema emaga, vihjates tema ema suurusele, rumalusele, välimusele, liiderlikkusele, rassile või vaesusele.

Kuigi on nalju, mis pilkavad teisi pereliikmeid, siis sellest hoolimata on emad populaarsemad pilkepüüdjad kui õed, vennad või isad. Isa ja ema naljadel on paremad šansid, kuna igal inimesel on või on olnud vähemalt üks isa ja üks ema. Põhjus, miks isasid vähem pilgatakse, peitub selles, et eespool välja toodud puudused on meeste puhul ühiskondlikult tolereeritumad kui naiste puhul. Ka fakt, et nalja tehakse nõrgema soo esindaja üle, kes ei ole alati võimeline enda eest seisma ning seetõttu on kergem ja lihtsam sihtmärk, muudab „su ema“ naljad isa-naljadest populaarsemaks.

Nalja tüübid

Klassikaline vorm

Klassikaline vorm algab fraasiga „su ema on nii“, millele järgneb omadussõna, nagu näiteks paks, loll, kole, vana, laisk või lühike, millele järgneb põhjendus, mis valitud omadussõna valikut seletab. Näiteks:

Su ema on nii lühike, et ta on viimane, kes teada sai, et sajab.

Klassikaline vorm tuleneb afroameerika kultuuriruumi sõnamängust „The Dozens“, kus kaks mängijat solvavad teineteist, kuni üks neist ei suuda enam solvanguga vastata või annab alla. „The Dozenis“ hinnatakse ka, kui kaval või solvav nali oli, nii et isegi kui teine mängija suudab solvangule vastata, võib ta ikkagi mängu kaotada, kui tema öeldud nali pole teiste meelest piisavalt naljakas.

Vastuse vorm

Vastuse vorm on ülesehituselt lihtsaim „su ema“ nali. Sellistes naljades on ema vastus mingisugusele küsimusele või sobivale fraasile. Vastuse vormis naljad võivad pilgata juba eelnevalt öeldud teemadel:

Jimmy Carr: „Kes püstitas uue maailmarekordi, olles nuttes veetnud 71 päeva haagissuvilas? Richard (Ayoade) ja Noel (Fielding)! Mis te panite oma vastuseks sellele küsimusele?“

Noel Fielding: „Sinu ema.“

Aga on ka vastuse vormis „su ema“ nalju, mis ei ole loogilised, vaid absurdsed, rõhutades lugupidamise puudumist inimese ema suhtes.

„Mis täna lõunaks on?“

„Su ema.“

„Regular Show“ paroodia vastuse vormist

Cartoon Networki telesarjas „Regular Show“ on tegelane Muscle Man, kelle üks iseloomulik omadus on parodiseeritud „su ema“ nali. 

Muscle Man: „Kas te teate, kes veel keeks üle, kui ta teada saaks, et me logeleme?“

Mordecai: „Meil pole (selle nalja jaoks) aega!“

Muscle Man: „Kas te teate, kellel veel pole (selle nalja jaoks) aega?“

Mordecai ja Rigby: „Argh!!“

Muscle Man: „Kas te teate, kes veel ütleb „argh!“? Minu ema!“

Selline end tauniv vastuse vormi variatsioon ei solva kedagi peale naljategija enda. Kuid kuna Muscle Man esitab neid nalju täpselt sama tooni ja intonatsiooniga nagu tegu oleks tavalise „su ema“ naljaga, siis kogu „su ema“ naljade stigma ei ole sealt kuhugi kadunud. Seetõttu „Regular Show“ versioon „su ema“ naljadest on rohkem paroodia kui variatsioon.

„Su ema“ naljad, mis erinevad klassikalisest vormist

Naljad, mis eiravad klassikalist „su ema“ nalja vormi on enamasti anekdoodid, mille puänt on seotud kellegi emaga. Nad ei pruugi olla nii solvavad ega ülesehituselt nii lihtsad kui klassikalises vormis „su ema“ naljad.

Ma olin kaheksa- või üheksa-aastane ja mu ema sai südamerabanduse. Ja kui (ema) tuli koju, siis arsti ütles et „ära kunagi mine tülli oma emaga, sest see võib ta tappa“. Teine asi, mis (arst) ütles, oli, et ma üritaks (ema) naerma ajada. Ma polnud kunagi varem oma elus üritanud kedagi teadlikult naerma ajada. Aga siis ma proovisin ja ma mõistsin oma kordaminekut, kui (ema) püksid täis tegi.

–       Gene Wilder

„Su ema“ naljad meelelahutuses 
„Su ema“ naljad pole stand-up-koomikute ega stsenaristide eelistatuimad naljad. Kuna „su ema“ nalja peamine ja ainuke funktsioon on solvata, ei saa seda kuskile käsikirja või stsenaariumisse sobitada ilma, et keegi solvuks. Kuna „su ema“ naljad on ülesehituselt ühed lihtsamalt konstrueeritud, siis ei taheta ka nende lihtsuse pärast neid kasutada. 

Kuid kui olukord nõuab, siis koomikud ei karda neid kasutada. Jimmy Carr vastas oma tuuril „The Best of The Best Of, Ultimate, Gold Greatest Hits“ talle vahele seganud publikuliikmele Rackile „su ema“ naljaga.

Oletame, et mees on maganud terve hulga naistega. Mis ta on? Ta on täkk, ta on äss, ta on ühiskonna poolt imetletud. See ei ole arvamus, see on fakt. Kui mees on maganud terve hulga naistega, (siis) ta on äss, ta on täkk, ta on imetletud. Kui aga naine magab terve hulga meestega, siis ta on Racki ema.

Ajaloolised näited 
Esimene ajalooline näide „su ema“ naljast on kirjas 3500 aasta vanusel Babüloni kivitahvlil, mille avastas 1976. aastal arheoloog J. J. van Dijk. Kivitahvel on kirjutatud akadikeelses kiilkirjas rohkete kirja- ja grammatiliste vigadega, selle autor ja tahvli omanik oli ilmselt õpilane. Tahvlile kirjutatud nali oli järgmine: 

      ...teie ema on see, kes on temakesega vahekorras. Mis/kes see on?

William Shakespeare’i näidendi „Timon Ateenast“ esimese vaatuse esimeses stseenis on kahe tegelase vahel sõnavahetus, kus üks vihjab teise ema liiderlikkusele. 

      Maaler: „Te olete koeranäru.“

      Apemantus: „Ema teil on minuga samast aastast. Kes on ta, kui mina olen koeranäru?“ 

Ameerika Ühendriikide seitsmenda presidendi Andrew Jacksoni vastane ajaleht kirjutas tema emast järgmiselt:

Kindral Jacksoni ema oli avalik prostituut, ta tõid siia riiki Briti sõdurid! Siin abiellus ta mulatist mehega, kellega ta sai palju lapsi, üks neist on kindral Jackson!!!

–       Cinicinnati Gazette, Charles Hammond

Naljade teemad ja näited 
„Su ema“ nali suurusest 

Su ema on nii paks, et ta lahkus kontsakingades ja tuli tagasi plätudes. 

Nali rumalusest

Su ema on nii loll, et ta läks hambaarsti juurde bluetooth’i saama.

Nali välimusest

Su ema on nii kole, et ta ajab pimedad lapsed nutma.

Nali liiderlikkusest

Su ema on siuke hoor, et temas on rohkem auke kui juustus. 

Nali vaesusest 

Su ema on nii vaene, et kodutud näevad tema kõrval välja nagu miljonärid.

Viited 

Meelelahutus Huumor